સુરત તા. ૯ઃ સુરતમાં 'પેડદાદી' કિશોરીઓમાં ખૂબ જ લોકપ્રિય બન્યા છે. આ દાદી કિશોરોઅીને સેનેટરી પેડનું નિઃશુલ્ક વિતરણ કરતા રહે છે. ૬ર વર્ષના મીના મહેતાને સ્લમ વિસ્તારોમાં 'પેડવાલી બાઈ' તરીકે પણ ઓળખે છે. મીના મહેતાને વિચાર આવ્યો કે ભારતમાં આંતરવસ્ત્રોનું દાન આપવાની પ્રથા નહીંવત્ છે, ત્યારે આ વસ્તુઓ ખરીદવામાં અસમર્થ હોય તેનું શું થતું હશે? તે પછી મીનાદાદીએ કિશોરીઓને એક કીટ મફતમાં વિતરણ કરવાનું શરૃ કર્યું જેમાં સેનેટરી પેડ, બે અન્ડરવેર, શેમ્પૂની ચાર પડીકી અને એક સાબુ હોય છે. તેઓ દર મહિને પાંચ હજાર જેટલા કિટ્સનું વિતરણ કરે છે. મીનાદાદીનું માનવું છે કે આંતરવસ્ત્રોના અભાવે લાગતો હોય ચેપ આથી અટકશે અને સ્વચ્છતા અંગે જાગૃતિ આવશે. મીનાદાદીને વર્ષ ર૦૦૪ માં ચેન્નાઈમાં ત્સુનામી આવી, તે સમયે ઈન્ફોસિસના સુધામૂર્તિએ મોકલેલા ચાર ટ્રક સેનેટરી પેડના વિતરણના સમયે આ અંગે પ્રેરણા મળી હતી અને તે પછી કચરામાંથી પેડ શોધી રહેલી કિશોરીઓને જોઈને તેમનું દિલ ભરાઈ આવતા આ પ્રવૃત્તિ શરૃ કરી હતી અને વર્ષ ર૦૧ર થી આ અંગે સુઆયોજિત અભિયાન આદર્યું હતું. પોતાના ઘરે કામ કરતી કિશોરીઓને મદદ કર્યા પછી આ અભિયાન માટે મીનાદાદીના પતિએ રૃપિયા રપ હજાર આપ્યા હતાં. તેમાંથી આ અભિયાન શરૃ કર્યા પછી તેમને લોકો તરફથી પણ ફંડ મળવા લાગ્યું હતું, આજે પણ તેમના પતિ અતુલભાઈ વિતરણ માટે મદદરૃપ થઈ રહ્યા છે. આ પ્રવૃત્તિ સૌ કોઈ માટે અનુકરણિય છે. આજે પેડદાદી તરીકે ઓળખાય છે.